cyanic-selkie/wikianc huggingface dataset:
Christian Rudolph Philip Gersdorff
Han ble født på Husum slott som sønn av baron Niels Gersdorff (1688-1748) og Louise baronesse von Boineburg gen. Hohenstein (1684-1765). I sin ungdom reiste han og brødrene Nicolaus Maximilian og Frederik Carl utenlands med immatrikulering på Leidens Universitet i 1741. I 1743 ble han kammerjunker hos kronprinsesse Louise, en stilling han varetok frem til 1750, hvor han ble amtmann over Akershus. I 1751 ble han konferensråd, 1752 kammerherre og i 1757 amtmann over Kalø Amt. I 1764 ble han dekorert med l'union parfaite mens han i 1767 ble ridder av Dannebrog. I 1772 fikk han Baroniet Marselisborg i forleing og to år senere ble han utnevnt til gehejmeråd.
Han døde den 1. juni 1800, og ble bisatt i tårnkrypten i Viby kirke i Jylland.
Ekteskap
Baron Gersdorff giftet seg den 2. april 1751 med hoffdamen Dorothea Øllegaard Rosenkrantz, datter av gehejmeråd Christian Rosenkrantz til Skovsbo og Frederikke Louise f. Krag.
Victor Ponta
Victor Ponta (født 20. september 1972) er en rumensk politiker (PSD) som var statsminister i Romania fra 7. mai 2012 til 4. november 2015, da han gikk av etter at mer enn 30 mennesker døde i en brann i en nattklubb.
I juni 2017 ble han ekskludert fra PSD.
Biobankregisteret
Biobankregisteret drives av Nasjonalt folkehelseinstitutt. Registrering av diagnostikkbiobanker, behandlingbiobanker og forskningbiobanker, er regulert i Lov av 21. februar 2003 nr. 12 om biobanker (biobankloven) og i Lov av 20. juni 2008 nr 44: Lov om medisinsk og helsefaglig forskning (helseforskningsloven)
Nguyễn Thị Lệ Dung
Nguyễn Thị Lệ Dung (født 9. september 1985) er en vietnamesisk fekter som konkurrerer i sabel.
Hun representerte Vietnam under Sommer-OL 2016 i Rio de Janeiro, der hun ble utslått i andre runde.
Biobankregisteret
Formålet med Biobankregisteret er å:
Rossella Gregorio
Rossella Gregorio (født 30. august 1990) er en italiensk fekter som konkurrerer i sabel.
Hun representerte Italia under Sommer-OL 2016 i Rio de Janeiro, der hun ble utslått i andre runde.
Under Sommer-OL 2020 i Tokyo som ble arrangert i 2021 ble hun utslått i andre runde i den individuelle konkurransen.
Christian VI av Danmark og Norge
Christian VI (født, død 6. august 1746) var konge av Danmark-Norge 1730–1746. Han var sønn av Frederik IV og Louise av Mecklenburg-Güstrow, og tilhørte huset Oldenburg.
Christians forargelse over farens kvinneglade og bigamistiske liv førte til at han, som en av sine første regjeringshandlinger, omgjorde farens testamente og fratok enkedronning Anna Sophie, Frederik IVs andre hustru, en stor del av den formuen hun hadde arvet. Deretter ble hun forvist til Clausholm, hvorfra Frederik IV i sin tid hadde latt henne bortføre. I 1721 giftet Christian seg med Sophie Magdalene.
Hans regjeringstid var preget av økonomisk tilbakegang, som medvirket til landmilitsens opphevelse i 1730. Mange bønder benyttet den nye friheten til å flykte til byene og slippe fra det umenneskelige hoveriarbeidet under tyranniske herrer. Etter hardt press fra godseierne, som manglet arbeidskraft, ble stavnsbåndet innført i 1733. Stavnsbåndet forbød bønder mellom 14 og 36 år å forlate det godset de var født på. Bøndene ble først kvitt det forhatte stavnsbåndet 55 år senere. For å sikre høye priser på dansk korn ble det i 1735 innført et forbud mot kornimport. Dette gikk spesielt hardt ut over nordmennene, som var avhengige av importert korn.
Norgesreisen i 1733
I motsetning til sin reiselystne far holdt den tungsindige og religiøse Christian VI seg stort sett hjemme, bortsett fra et enkelt besøk i Norge og hertugdømmene.
Reisen til Norge var imidlertid en stor begivenhet som ble grundig dokumentert gjennom historieskrivere og tegnere som fulgte med hoffet på reisen. Den foregikk fra juni til september 1733 og reisefølget talte 192 personer, herunder en rekke ministre, embetsmenn, hoffolk og tjenere. Etter å ha seilt fra Skagen i Danmark ankom det celebre reisefølget Norge 2. juni med Moss som første landstigning og fortsatte videre til Christiania 4. juni. Provinshovedstaden fungerte i resten av måneden som base for en rekke besøk på sentrale Østlandet, herunder Sande, Moss, Fredrikstad, Fredrikshald, Drammen, Kongsberg, Horten og Tønsberg.
Fra den 6. juli begav kongefølget seg landverts nordover gjennom Romerike, Hedmarken, Gudbrandsdalen, over Dovrefjell og til Trondhjem, hvor de ankom reisens nordligste destinasjon 19. juli. Her ble det holdt en såkalt «publique taffel», hvilket vil si at byens borgere kunne defilere forbi den bespisende kongefamilie og deres gjester. Andre utflukter var det også: "...samtlig herskaberne hen og besaae Dom-Kirken, og de Rudera [rønner] og Levninger, der var at see fra dens gamle Velstand" - Ut fra denne omtalen forstår man at Nidarosdomen ikke var noe praktbygg på denne tiden.
Etter å ha vært værfast på Vestfold-kysten en tid, satte kongens flåte seil mot syd og returnerte til København den 10. sept 1733. Bildene fra reisen ble stukket med en rekke kobberstikk, men praktverket ble ikke utgitt slik som planlagt. Norgesreisen ble i første omgang beskrevet i «Jonas Kierulfs Journal» (1745) og det påtenkte verk kom først som bibliofil utgave i 1990.
Personlighet
Kongen var sky og innesluttet av vesen, og holdt seg unna offentligheten. Med tiden stivnet livet ved hoffet til i kjedsommelig ensformighet. Musikken ved hoffet var religiøs og det ble aldri danset. Videre var kongen, både av helsemessige og religiøse grunner, sjelden arrangør eller deltaker i jakt ved hoffet.
Holisme
Holisme (fra gresk ὅλος holos, hel, fullstendig) er en filosofisk eller vitenskapsteoretisk retning der hovedessensen kan oppsummeres slik: «Helheten er mer enn summen av dens deler.». Tanken er at egenskapene til et gitt system (biologisk, kjemisk, sosialt, økonomisk, mentalt, lingvistisk, osv) ikke kan forklares eller bestemmes ut fra de enkelte komponentene alene. I stedet er det systemet som helhet som er av avgjørende betydning for hvordan de enkelte delene oppfører seg.
Reduksjonisme er ofte sett på som det motsatte av holisme. Reduksjonisme i vitenskapsteori innebærer at et komplekst system kan forklares ved reduksjon til dets elementære bestanddeler.
På den annen side kan holisme og reduksjonisme bli sett på som komplementære synspunkter på den måten at begge trenges for å gi en grundig beskrivelse av et gitt system.
Den holistiske tradisjon
Holisme ble først fremmet av Parmenides på 500-tallet f.Kr innenfor aksetidens idéutvikling. I nyere tid har begrepet «et holistisk menneskesyn» oppstått i forbindelse med sunnhet. Men holisme opptrer i mange sammenhenger, kanskje særlig innenfor økologi og i form av økosofi som hos den norske tenkeren Arne Næss. Holisme kan også betegne et livssyn.
Holisme som livssyn
Norge er det første land i verden med holisme som et eget livssyn. Alternativt Nettverk samlet alternativbevegelsen på 1990-tallet gjennom å gjennomføre store messer, også kalt for Alternativ Messer. Her så også Holistisk Forbund dagens lys 16. november 2002.
Forbundet utviklet egne vedtekter og en egen plattform som uttrykker hva livssynet står for https://www.holistisk-forbund.no/om-oss/verdigrunnlag. Dette verdigrunnlaget omhandler viktige holistiske standpunkt i forhold til etikk, åndelighet, økologi, bærekraft, helse og et helhetlig syn på mennesket.
Holistisk Forbund besluttet seg også for å utvikle sine egne seremonier og ritualer. I 2006 ble det utarbeidet et eget konfirmasjonsopplegg for holistisk konfirmasjon, som ble satt ut i livet året etter.
I 2009 fikk forbundet vigselsrett, og har idag over 20 godkjente ritualledere. Holistisk Forbund utfører ritualene Navnedag, Vielse og Gravferd https://www.holistisk-forbund.no/ritualer.
Ekerö kommune
Ekerö kommune er en kommune i Stockholms län i landskapet Uppland i Sverige. Kommunens administrasjonssenter ligger på Ekerö.
Tettsteder
Ekerö kommune har fjorten tettsteder. I tabellen oppgis antall innbyggere per 31. desember 2010.
Sjokoladepålegg
Sjokoladepålegg er en type pålegg som hovedsakelig er basert på kakaopulver, sukker, fett og hasselnøtter. Flere ferdiglagde sjokoladepålegg selges i dagligvarebutikker. Nugatti og Sjokade er norske sjokoladepålegg. Nutella er et noe eldre internasjonalt pålegg som er svært utbredt.
Miljø
Sjokoladepålegg har tradisjonelt vært laget med palmeolje for å få optimalisert konsistensen til pålegget i romtemperatur. Dette har blitt kritisert av miljøforkjempere da planteoljeindustrien er hovedårsaken til at regnskogen ødelegges i Sørøst-Asia, da spesielt i Malaysia og Indonesia.
Noen produsenter har valgt å bytte ut palmeoljen med mindre skadelige typer fett av frykt for å bli boikottet. I 2012 erklærte Norges største produsent av sjokoladepålegg, Orkla som har Nugatti, at de sluttet å bruke palmeolje i hele sitt sortiment. De bruker i dag solsikkeolje i produksjonen av pålegget for å ta hensyn til helse og miljø. Nutella inneholder fortsatt palmeolje, men den er RSPO-sertifisert og har vært det siden 2005. Greenpeace har sagt seg imot en Nutella-boikott.
William Poromaa
Bengt William Poromaa (født 23. desember 2000) er en svensk langrennsløper som siden 2017 representerer Åsarna IK. Han debuterte i verdenscupen i mars 2019, og har siden 2020 vært en del av det svenske landslaget.
Sjokoladepålegg
Eksterne lenker
Nugatti-hjemmeside Nutella-hjemmeside Bramat.no tester sjokoladepålegg
Australodraco
Australodraco er en slekt av biller som hører til familien praktbiller (Buprestidae).
William Poromaa
Karriere
Poromaa debuterte i verdenscupen 17. mars 2019 med en 55.-plass på 15 km i Falun. Sesongen etter kom han på 44.-plass 15 km klassisk, og 40.-plass på den påfølgende jaktstarten i fristil. Han avsluttet sesongen med en 9.-plass på tremila i Junior-VM i Oberwiesenthal.
Australodraco
Utseende
Middelsstore, slanke, mørke praktbiller med lysere tegninger på dekkvingenes bakre del. Antennene er ganske korte, noe klubbeformede og sagtakkede. Hodet er mye smalere enn pronotum, som har rundede sider. Dekkvingene har en skarp tann i spissen.
William Poromaa
Karriere
I november 2020 ble Poromaa tatt ut til verdenscupstarten i Ruka, etter å ha vunnet 15 km i den nasjonale konkurransen i Bruksvallarna.
Australodraco
Levevis
Som det norske navnet skulle tilsi, utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
William Poromaa
Karriere
Han debuterte i VM under Ski-VM i Oberstdorf 27. februar 2021 med en 9.-plass i skiatlon.
Australodraco
Utbredelse
Arten er kjent fra Ny-Guinea.
Systematisk inndeling
Arten bør kanskje plasseres i den store slekten smalpraktbiller (Agrilus).
William Poromaa
Privatliv
Poromaa er født i Malmberget, men oppvokst i Fränsta, hvor han flyttet til som femåring. Hans foreldre, Anette Fanqvist og Larry Poromaa, var også langrennsløpere på elitenivå.
Bortebane (film)
Bortebane er en norsk dokumentarfilm fra 2021 skrevet og regissert av Line Hatland. Filmen følger fem fotballag fra Norge, Kina, Palestina, Tanzania og Brasil med spillere i 14-årsalderen på og utenfor banen under Norway Cup.
Filmen ble produsert av og  for Medieoperatørene og hadde et budsjett på 6.4 milioner kroner. Filmen skulle opprinnelig ha premiere i 2020, men premieren ble utsatt på grunn av restriksjoner under koronaviruspandemien. Filmen ble vist første gang 27. april 2021 under Kristiansand Internasjonale Barnefilmfestival, og hadde norsk kinopremiere 4. juni samme år.
Under Amandaprisen 2021 ble den nominert i klassen beste barnefilm. Etter å hatt premiere på VGTV i 2022, ble filmen nominert til Gullruten 2023 i klassen beste foto enkamera - dokumentar ved , Håvard Fossum, og.
Giro di Lombardia 1978
Il Lombardia 1978 var et sykkelritt som ble arrangert i regionen Lombardia i Italia i 1978.
Jazeere
Jazeere er en indisk TV-film fra 1991, regissert av Govind Nihalani. Han skrev også manuset, som er basert på Henrik Ibsens skuespill Lille Eyolf fra 1894. Det er en modernisert versjon av historien.
Leif Pagrotsky
Leif Pagrotsky (født 20. oktober 1951 i Göteborg) er en svensk politiker for Socialdemokraterna. Han har innehatt flere statsrådsposter, og sitter i riksdagen. Av yrke er han økonom.
Pagrotsky gikk samfunnsvitenskapelig linje ved Munkebäcksgymnasiet i Göteborg. Etter endte studier i økonomi ved Göteborgs universitet ble Pagrotsky i 1975 ansatt ved Sveriges riksbank, og gjorde i de påfølgende årene en embetsmannskarriere i det svenske finansdepartementet. På begynnelsen av 1980-tallet arbeidet han også en kortere periode ved OECD i Paris. I 1990 etterfulgte han Klas Eklund i den politiske tjenesten som planleggingssjef i finansdepartementet. Etter sosialdemokratenes valgnederlag 1991 tjenestegjorde han i den sosialdemokratiske riksdagsgruppens kontor. Da sosialdemokratene igjen kom i regjeringsposisjon i 1994, ble Pagrotsky statssekretær i finansdepartementet.
Slaget ved Fleurus i 1690
Slaget ved Fleurus, utkjempet den 1. juli 1690, var et stort slag i niårskrigen. I en dristig beleiring slo Duc de Luxembourg som kommanderte arméen til Ludvig XIV på rundt 35 000 mann, grundig og den allierte styrken til prins Waldeck på rundt 38 000 mann, som hovedsakelig besto av nederlandske, tyske og spanske soldater. Trass i tap på rundt 6 000 mann, var slaget en klar seier for den franske kommandanten, men typisk for perioden var slaget langt fra avgjørende. Selv om den franske krigsministeren Louvois, ønsket å presse på videre og sikre større suksess, overstyrte kong Ludvig ham og gav Luxembourg ordre om å forsterke arméen til Dauphinen ved Rhinen og gå utenom noen store omleiringer. De allierte trakk seg samtidig tilbake til Brussel for å bygge opp igjen arméen sin.
Leif Pagrotsky
Pagrotsky var så statsråd i Statsrådsberedningen 1996-1997 med blant annet ansvar for spørsmål innen våpeneksport, i 1997-1998 handelsminister ved næringsdepartementet, og i perioden 1998-2002 handelsminister ved utenriksdepartementet. Han var utdannings- og kulturminister (i et samlet departement i perioden 2004-2006, og har vært riksdagsmedlem siden 2002.
Slaget ved Fleurus i 1690
Bakgrunn
I 1690 flyttet krigsskueplassen i niårskrigen seg mot De spanske Nederlandene. Den talentfulle marskalk Luxembourg tok nå over kommandoen av de franske styrkene (en stilling han hadde til han døde i 1695), og overtok etter Marskalk Humières som hadde lidd nederlag i slaget ved Walcourt året før. Arméen til Luxembourg bestod av 34 bataljoner og 94 skvadroner, og om nødvendig kunne han kalle på forsterkingee fra styrkene til marskalk Boufflers ved Moselle.
Leif Pagrotsky
I folkeavstemningen om innføring av euro i Sverige 14. september 2003 var Pagrotsky en ledende representant for nei-siden, stikk i strid med majoriteten av den sosialdemokratiske partiledelsen.
I 2010 ble Pagrotsky utnevnt til «Årets hedersryss» (Årets hedersruss) ved Sällskapet Ryska Huset, med begrunnelsen «Pagrotskys interesse for russisk kultur i sin alminnelighet, og russisk film i særlig grad».
Slaget ved Fleurus i 1690
Bakgrunn
Nok en gang gav kong Vilhelm kommandoen over de allierte styrkene i regionen til prins Waldeck (Vilhelm var selv opptatt i Irland for å stoppe forsøket til kong Jakob på å ta tilbake tronen sin). Andre steder kommanderte Marskalk de Lorge franske styrker i Rhinland, (selv om Dauphinen på papiret hadde kommandoen). De Lorge sto opp mot kurfyrsten av Bayern, som hadde tatt over kommandoen over de allierte styrkene i regionen etter at Karl av Lorraine døde. Samtidig ledet marskalk Catinat de franske styrkene i Dauphiné mot hertugen av Savoie, mens marskalk Noailles kommanderte styrkene som var satt ut på grensen til Catalonia.
Opptakten
Prins Waldeck hadde håpet på at felttoget ble forseinket slik at kurfyrsten av Brandenburg kunne flytte mot Moselle og binde Boufflers, men de tidlige manøvrene til Luxembourg hadde gjort at Boufflers kunne flytte mellom elvene Sambre og Maas for å støtte den franske kommandanten. Waldeck forlot samtidig samlingspunktet sitt ved Tienen (Tirlemont) og rykte fram til Wavre. Etter å ha spredt soldatene sine på jakt etter kull, ble den allierte armeen samlet tilbake og rykket fram til Genappe den 8. juni.
I midten av juni delte Luxembourg styrken sin. Humières fikk ledelsen over garnisonen ved linjen Lys og Scheldt, mens den franske hovedarméen forlot Deinze og marsjerte sørover og krysset elven Sambre ved Jeumont den 23. juni. Samtidig hadde avdelinger fra styrken til Boufflers under Rubantel forsterket armeen til Luxembourg, som vedvarte marsjen sin og slo leir ved Boussu den 27. juni.
Da Luxembourg manøvrerte sør for Mons og Charleroi, flyttet Waldeck leiren sin mellom Nivelles og Pieton den 28. juni. samme kvelden ledet Luxembourg selv en avdeling fra Gerpinnes (i lag med en pongtongbru), for å opprette en krysning av Sambre-elven ved Ham. En forsterket stilling ved Froidmont (med en garnison på rundt 100 mann) ble raskt tvunget til å overgi seg etter at artilleriet ble ført over elven. Et samtidig fransk dragonangrep tok en fiendtlig stilling som måtte forlates da arméen til Luxembourg nærmet seg. Med brohodet sikret, kunne resten av den franske arméen (bortsett fra den tunge bagasjen som måtte legges igjen på sørsiden ved Ham) krysse Sambre den 30. juni. (Se kartet).
Waldeck brøt leir og flyttet seg mot det franske brohodet. Franske og nederlandske kavalerister som var sendt ut for å rekognosere, krysset klinger i en uavgjort kamp nær Fleurus, men da kvelden kom trakk det franske kavaleriet seg tilbake til Velaine hvor de møtte resten av arméen, bare 3 km fra de allierte.
Slaget
Morgenen den 1. julen marsjerte Luxembourg styrkene sine mot Fleurus. Waldeck hadde satt opp sine 38 000 soldater i to linjer som vanlig, i høyere lende mellom landsbyen Heppignies til høyre for seg og slottet St Amant til venstre for seg. Fronten til Waldeck var dekkete av elven Orme som hadde opphøyede bredder slik at et frontalåtak var nært umulig. Luxembourg delte styrkene sine for å angrepet begge flankene til den allierte armeen - en dristig plan som krevde stor hemmelighet og list for å kunne utføres. Kolonnene til den første franske linjen delte seg for å ta stilling mellom Heppignies og Fleurus, og noen soldater flyttet mot St. Amant. De to kolonnene til høyre for Luxembourg svingte nordover over Orme, dekket av hekker og kornåkre, og av en skjerm av franske kavalerister. Førti kanoner ble satte ut nær chateau St. Amant, og 30 kanoner ble satt ut mellom slottet og Fleurus. Uten at Waldeck merket det, hadde Luxembourg omringet flankene hans. Hadde den allierte kommandanten forstått at Luxembourg hadde delt armeen sin i to, kunne han ha overmannet den isolerte franske venstreflanken, før den høyere flanken kom i stilling, men dette gjorde han ikke. Etter at den franske høyreflanken var i stilling (kommandert av Luxembourg selv), åpnet artilleriet deres ild rundt kl. 10:00, og slo det allierte infanteriet med stor effekt. Den franske venstreflanken, kommandert av generalløytnant Jean Christophe, comte de Gournay, åpnet angrepet sitt med et kavaleriangrep, men Gournay ble drept i angrepet. Dette førte til uorden i kavaleriet hans, som trakk seg tilbake til Fleurus for å omgruppere seg. Et kavaleriangrep på høyreflanken gikk derimot bedre og drev det fiendtlige kavaleriet tilbake. I hælene på dette angrepet fulgte det franske infanteriet etter mot begge flankene til Waldeck, som nå innså at han var omringet, og linjen hans brøt sammen. Noen av de allierte soldatene klarte å omgruppere seg i høyt lende nær Fleurus, men ble til slutt overmannet.
Trass i at Waldeck ble presset av det franske kavaleriet, klarte han å sette opp en ny linje med de gjenværende styrkene sine lenger bak. Denne linjen kollapset derimot også etter at det franske infanteriet med stor selvtillit etter den tidlige suksessen raste framover. De gjenværende soldatene til Waldekc strømmet mot Nivelles i så god orden som de kunne klare.
Ettervirkning
Slaget ved Fleurus ble en komplett suksess, men uten resultat. Louvois, krigsministeren til Ludvig, ønsket at Luxembourg skulle beleire Namur eller Charleroi, men kong Ludvig var urolig over styrkene til dauphinen ved Rhinen, og ga Luxembourg ordre om å sende en avdeling fra styrkene sin, før han tok til en med en stor beleiring. Louvois protesterte, men kong Ludvig ønsket å sikre seg at ingenting «utrivelig» skjedde med kommandoen til sønnen. Likevel klarte Luxembourg å legge mye av landområdene øst for Brussel under seg.
Waldeck trakk seg etter hvert tilbake til Brussel der de skadde soldatene hans ble erstattet med menn fra garnisonen. Spanske soldater under Gastañaget slo seg sammen med den allierte hovedearméen, og det samme gjorde greven av Tilly med soldater fra Liège og Brandenburg den 22. juli. Den 2. august slo styrkene til kurfyrsten av Brandenburg seg sammen med Waldeck og den allierte arméen talte nå 55 000 mann. Med denne styrken marsjerte den allierte arméen til Genappe, og videre til Nivelles den 7. august.
Resten av felttog-sesongen i De spanske Nederlandee gikk relativt rolig for seg. Boufflers slo styrkene sine sammen med Luxembourg for en kortere periode, men sent i august reiste han tilbake til området mellom Sambre og Maas. Etter en rekke småtrefninger dro både de allierte og franskmennene tilbake til vinterkvarterene sine i oktober. Luxembourg plasserte forsiktig mennene sine på fiendtlige områder, mens de allierte slo leir i og rundt Maastricht. Hanoverne vendte tilbake, mens mange fra Brandenburg og Lüneburg innkvarterte seg i festningene i De spanske Nederlandene.
Ted Wegert
Theodore Addison Wegert (født 17. april 1932 i Riverhead i New York, død 18. februar 1986 i Port Charlotte i Florida) var en running back i amerikansk fotball. Han spilte for Philadelphia Eagles og Pittsburgh Steelers i National Football League (NFL), og for Buffalo Bills, Denver Broncos og New York Titans i American Football League (AFL). Wegert gikk ikke på college.
Aruama
Aruama er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Nokså små, avlange, rødbrune trebukker, dekkvingene kan være mørke med grønnlig metallglans. Antennene er tynne og betydelig lengre enn kroppen. Pronotum er sylindrisk, lengre enn bredt, med en tann modt på hver sidekant. Dekkvingene er jevnbrede, rundede i spissen. Beina har betydelig fortykkede lår.
Utbredelse
Slekten er utbredt i Brasil og Bolivia.
NM i styrkeløft 2021
Norgesmesterskapet i styrkeløft 2021 ble arrangert i regi av Norges Styrkeløftforbund. NM utstyr ble arrangert i Askim 26. juni. Arrangør var Askim Styrkeløftklubb. NM utstyrsfritt ble arrangert i Stjørdal 23.–24. oktober. Arrangør var KK-67.
Kongepokalene ble vunnet av Trygve Sletten og Marte Kjenner.
Ellinor F. Major
Ellinor F. Major (født 1949) er en norsk psykolog, forsker og helsebyråkrat innenfor psykisk helse. Hun er spesialrådgiver i Helse- og omsorgsdepartementet og har tidligere hatt en rekke direktørstillinger i helseforvaltningen, blant annet som divisjonsdirektør for psykisk helse i både Helsedirektoratet og Folkehelseinstituttet.
Major er utdannet cand.psychol. ved Universitetet i Oslo i 1990 og ble dr.philos. ved samme universitet i 1996 med doktoravhandlingen War Stress in a Transgenerational Perspective. Året etter utga hun boken Reise gjennom krig og fred som er en bearbeidet versjon av avhandlingen. Hennes forskning har særlig handlet om overføring av traumer, blant annet hos barn av konsentrasjonsleiroverlevende og krigsdeltakere. Hun arbeidet i 1990-årene som forsker ved Kontoret for katastrofepsykiatri og senere ved Psykososialt senter for flyktninger, begge ved Universitetet i Oslo og senere innlemmet i NKVTS. Hun begynte siden i Sosial- og helsedirektoratet (senere Helsedirektoratet), der hun ble divisjonsdirektør for psykisk helse i 2007. Som helsebyråkrat var hun sentral i sammenslåingen av sine to tidligere arbeidsplasser til NKVTS. I 2010 begynte hun i Folkehelseinstituttet, der hun etterhvert ble divisjonsdirektør for psykisk helse og medlem av toppledelsen. Hun har senere vært direktør og spesialrådgiver i Helse- og omsorgsdepartementet, der hun har ansvar for psykisk helse.
Hennes far, Pavel Fraenkl, overlevde Auschwitz.
Zitti e buoni
«Zitti e buoni» ( italiensk uttale: [ˈtsitti e bˈbwɔːni]; norsk oversettelse: ti stille og oppfør dere ) er en rockesang fra 2021 med den italienske gruppen Måneskin. Sangen vant Sanremo-festivalen 2021 og deretter Eurovision Song Contest 2021. «Zitti e buoni» er skrevet av bandmedlemmene Damiano David, Ethan Torchio, Thomas Raggi og Victoria De Angelis. Den er produsert av Fabrizio Ferraguzzo og ble sluppet for strømming og digital nedlastning 3. mars 2021.
Bakgrunn
Sangen ble opprinnelig skrevet som en ballade i 2016, men de påfølgende årene omarbeidet bandet den til en rockelåt. Ifølge Måneskin henviser tittelen til «vårt sinne som omformes til noe positivt, noe som fører til endring». Ifølge NME er sangen et kritisk spark fra den yngre generasjon rettet mot den eldre generasjon, og magasinet skriver videre at teksten tar for seg temaer som å «utfordre fordommer» og det å «finne forløsning». Nettstedet Wiwibloggs beskrev sangen som et «manifest for dem som ønsker å ta seg fremover, ved å verdsette sine unike egenskaper».
Sangen ble utgitt 3. mars 2021, mens en akustisk versjon ble publisert på YouTube 7. mai 2021. Fire dager etter utgivelsen, 7. mars 2021, deltok og vant den Italias største musikkonkurranse, Sanremo-festivalen.
Eurovision Song Contest
Som vinner av Sanremo-festivalen, tilbød kringkasteren Rai Måneskin å representere Italia i Eurovision Song Contest 2021 i Rotterdam i Nederland. Bandet takket ja til tilbudet og «Zitti e buoni» ble dermed Italias bidrag til finalen i Eurovision Song Contest lørdag 22. mai. På forhånd var sangen storfavoritt til å vinne konkurransen.
Sangen innfridde favorittstempelet og vant Eurovision Song Contest 2021 med til sammen 524 poeng; 318 poeng fra telefonavstemningen og 206 fra juryene. Sangen fikk 25 poeng mer enn andreplassen «Voilà», som ble fremført av Frankrikes Barbara Pravi. Sangen fikk 12 poeng fra juryene i Kroatia, Georgia, Slovenia og Ukraina, og fra seerne i Bulgaria, Malta, San Marino, Serbia og Ukraina. Da gruppen fremførte vinnerlåten på nytt, sang de den usensurerte versjonen av sangen. I seiersintervjuet i sendingen uttalte vokalist Damiano David: «Vi vil bare si til hele Europa, til hele verden: Rock 'n' roll dør aldri».
Dette var første gang siden 2006 at en gruppe vant konkurransen, og med en utypisk musikksjanger for Eurovision Song Contest. Dette var også Italias første seier siden 1990, og den første seieren til en av de «fem store landene», siden Tyskland vant på Fornebu i 2010.
Anniken Bjørnes
Anniken Bjørnes (født 4. november 1972) er en norsk barnebokforfatter og skolebibliotekar, bosatt på Steinkjer.
Zitti e buoni
Eurovision Song Contest
Alle bandmedlemmene bortsett fra vokalisten David er født på 2000-tallet, og med Måneskins seier var det første gang noen som var født på 2000-tallet vant Eurovision Song Contest.
Bandet ble gratulert av Italias president og landets regjering. Italiensk presse sammenlignet seieren i ESC med seieren til Italias fotballandslag under VM i fotball 2006.
Potensial
I fysikk kan et potensial referere til skalarpotensialet eller til vektorpotensialet. I begge tilfeller er det et felt definert i rommet, hvorfra mange viktige fysiske egenskaper kan komme. Ledende eksempler er gravitasjonspotensialet og det elektriske potensialet, hvorfra bevegelse av graviterende eller elektrisk ladede legemer kan oppnås. Spesifikke krefter har tilhørende potensialer, inkludert Coulomb-potensialet, van der Waals-potensialet, Lennard-Jones-potensialet og Yukawa-potensialet. I elektrokjemi er det Galvani potensial, Volta potensial, elektrodepotensial og standard reduksjonspotensial. I termodynamikken refererer ofte begrepet potensial til termodynamisk potensial.
Teatersminke
Teatersminke er sminke som brukes av skuespillere og statister på teater, i filmproduksjon eller lignende.
Skuespillere på en scene kan behøve ekstra kraftig sminke for at den skal være synlig for tilskuere som sitter langt unna. Sminken kan også utformes for å endre ansiktstrekk eller fremtoning, f.eks. klovnesminke eller blackface.
I film- og TV-produksjon kan bar ansiktshud se unaturlig ut under kraftig kunstig filmlys. Sminken kan dermed ha som oppgave å få huden til å se mer naturlig ut på kinolerretet eller TV-skjermen.
Maria Elisabeth av Liechtenstein
Maria Elisabeth av Liechtenstein (født 8. mai 1683, død 4. mai 1744) var en østerriksk prinsesse, gift hertuginne av Slesvig-Holsten-Sønderborg-Wiesenburg.
Hun var datter av fyrst Johann Adam I Andreas av Liechtenstein (1657–1712) og Erdmuthe von Dietrichstein-Nicholsburg (1652–1737), og stammet således fra en av de førende familiene innenfor det øterrikske monarki. I 1703 giftet hun seg med Maximilian II Prinz von und zu Liechtenstein (1641–1709), men ble enke få år senere.
I 1713 giftet hun seg med Leopold av Slesvig-Holsten-Sønderborg-Wiesenburg, med hvem hun fikk flere barn.
Maria Elisabeth medbrakte i ekteskapet gods i Mähren, så ikke lenge etter hans far var død, besluttet Leopold seg for å selge Wiesenburg for 126 000 riksdaler til kurfyrsten av Sachsen.
Hertug Leopold døde i mars 1744, hertuginne Maria Elisabeth to måneder senere.
Lønning
Lønning er et etternavn som kan vise til:
Tania Arrayales
Hun representerte Mexico under Sommer-OL 2016 i Rio de Janeiro, der hun ble utslått i andre runde.
Tyquendo Tracey
Tyquendo Tracey (født 10. juni 1993 i Trelawny er en jamaicansk friidrettsutøver som konkurrerer i sprintløp, hovedsakelig 100 meter. Hans fremste internasjonale resultat er gull på 100 meter ved NACAC-mesterskapet i friidrett 2018 og Verdenscupen i friidrett 2018.
Sesongen 2012
Tracey deltok i det jamaicanske juniormesterskapet i friidrett 2012, og fikk der bronse på 100 meter og sølv på 200 meter. Han deltok i Junior-CACAC-mesterskapet i friidrett 2012 i San Salvador, og fikk der sølv på 100 meter i U20-klassen, bak Teray Smith fra Bahamas, og Jamaica vant 4 x 100 meter stafett med ny mesterskapsrekord på 39,39 sekunder. I Junior-VM i friidrett 2012 ble han slått ut i forsøksheatet på 200 meter, der han løp på 21,47 sekunder, og Jamaica fikk sølv på 4 x 100 meter stafett.
Sesongen 2013
Han deltok i Jamaicansk mesterskap i friidrett 2013, men nådde ikke finalen på 100 meter.
Sesongen 2014
Han deltok i UWI Invitational i Kingston i mars, og kom der på andreplass på 200 meter. Han løp for University of Technology (UTech) under Penn Relays i Philadelphia, og de vant der 4 x 100 meter stafett, og han kom på sjetteplass på 100 meter. I Jamaicansk mesterskap i friidrett 2014 ble han slått ut i forsøksheatet på 100 meter og semifinalen på 200 meter. Han ble tatt ut til U23-NACAC-mesterskapet i friidrett 2014, som ble arrangert i Kamloops i Canada, der han fikk sølv på 100 meter og på 4 x 100 meter stafett.
Sesongen 2015
Tracey vant 100 meter under Gibson Relays og UWI Invitational 2015, og han vant også 4 x 100 meter under Penn Relays 2015 sammen med UTech. Han kom på fjerdeplass på 200 meter under Jamaicansk mesterskap i friidrett 2015, og sjetteplass på 100 meter. Han satte personlig rekord i semifinalen på 200 meter, med 20,39 sekunder. I juli deltok han i WindSprint-stevnet i Sundsvall i Sverige, og vant der 100 og 200 meter.
Sesongen 2016
Utech kom på fjerdeplass på 4 x 200 meter og femteplass på 4 x 100 meter stafett under Penn Relays i 2016. Han deltok på 100 meter under Jamaicansk mesterskap i friidrett 2016, men ble slått ut i semifinalen der han løp på 10,27.
Nordmenn i Vietnamkrigen
Nordmenn i Vietnamkrigen bedrev etterretning på vegne av den amerikanske etterretningsorganisasjonen CIA uten offisielt å representere Norge. I seks måneder før den offisielle starten på Vietnamkrigen den 2. august 1964, drev norske agenter hemmelige operasjoner ledet av CIA mot nordvietnamesisk territorium. Blant nordmennene som deltok i operasjonene var Martin Vik, Knut Kalvenes og Reidar Steffensen. De tre tidligere sjømennene fra Hordaland, ble rekruttert til operasjonene av avdelingssjef i den militære etterretningstjenesten Alf Martens Meyer. Martens Meyer var en norgeshistoriens største spioner, ansvarlig for oppbygging av flere store etterretningsnettverk på vegne av den norske etterretningstjenesten (Stay Behind).
Under opptrappingen til Vietnam-krigen var de tre nordmennene kapteiner på patruljebåter av SWIFT-typen, som førte sørvietnamesiske kommandosoldater inn i fiendtlig territorium i Nord-Vietnam hvor kommandosoldatene gjennomført henrettelser, kidnappinger, sabotasje og rekognosering. De norske sjøfolkene ventet i patruljebåtene i åpen sjø mens operasjonene ble gjennomført. Alt dette foregikk i ly av nattemørket, og mange kommandosoldater kom aldri tilbake. Kommandosoldatene var trent av rådgivere fra CIA, i likhet med nordmennene.
Avisåret 1810
Avisåret 1810 er en oversikt over etableringer, nedleggelser, hendelser, prisvinnere og personer med tilknytning til aviser i 1810.
Nordmenn i Vietnamkrigen
I løpet av våren 1964 kom det flere norske forsterkninger til den hemmelige amerikanske krigføringen. To norske motortorpedobåter av Tjeld-klassen ble overtatt av CIA. Disse båtene, som amerikanerne kalte for NASTY, ble brukt i et angrep på et nordvietnamesisk radiofyr 30. juni 1964. Dette er av historikere beskrevet som en utløsende faktor for at nordvietnamesiske patruljebåter angrep det amerikanske marinefartøyet USS «Maddox» den 2. august. I virkeligheten var det amerikanerne som startet angrepet, men tilla vietnameserne skylden. Dette angrepet, som er kjent som Tonkin-episoden, førte til at den amerikanske kongressen ga president Lyndon B. Johnson tillatelse til den opptrappingen av de militære operasjonene som er regnet som den offisielle starten av krigen.
Tyquendo Tracey
Sesongen 2017
I Jamaicansk mesterskap i friidrett 2017 kom Tracey på femteplass på 100 meter, men ble slått ut i semifinalen på 200 meter. Han deltok på Jamaicas stafettlag på 4 x 100 meter under VM i friidrett 2017, og de fikk tredje beste tid totalt i forsøksheatene, med 37,95 sekunder, men fullførte ikke finalen fordi Usain Bolt skadet hamstringen på oppløpssiden. Han deltok i Sommeruniversiaden 2017, og kom der på fjerdeplass på 100 meter.
Sesongen 2018
Tracey fikk bronse på 4 x 100 meter under Penn Relays 2018, sammen med Utech. Han kom på tredjeplass på 100 meter under Jamaica International Invitational 2018, og kom på andreplass under Cayman Invitational. Han vant 100 meter under Jamaicansk mesterskap i friidrett 2018, med tiden 10,07 sekunder, og vant med det sin første nasjonale seniortittel. På 200 meter kom han på tredjeplass.
Nordmenn i Vietnamkrigen
NRK Brennpunkts program i 2000
To av de tre tidligere sjømennene, Knut Kalvenes og Reidar Steffensen, sto fram og fortalte sin historie i NRK Brennpunkt i 2000. Den tredje, Martin Vik, ville ikke delta i programmet. Han var på dette tidspunktet, og hadde vært i alle årene etter operasjonene i Vietnam, kaptein på det norske etterretnings- og forskningsskip F/S «Marjata».
Tyquendo Tracey
Sesongen 2018
Verdenscupen i friidrett 2018 ble arrangert i London, og Tracey vant der 100 meter med tiden 10,03, og Jamaica fikk sølv på 4 x 100 meter stafett. Den 21. juli løp han for første gang 100 meter under 10 sekunder, da han løp på 9,96 i forsøksheatet under London Grand Prix (Müller Anniversary Games). I finalen løp han på 9,98, og endte på sjetteplass. Han vant 100 meter under NACAC-mesterskapet i friidrett 2018, foran Kendal Williams og Cameron Burrell fra USA, og han vant 100 meter under ISTAF-stevnet i Berlin i september. Han representerte Amerika under Kontinentalcupen i friidrett 2018 i Ostrava, der de vant 4 x 100 meter stafett.
Sesongen 2021
Han var påmeldt, men startet ikke på 100 meter under Sommer-OL 2020 i Tokyo.
Seo Ji-yeon
Hun representerte Sør-Korea under Sommer-OL 2016 i Rio de Janeiro, der hun ble utslått i andre runde.
Oebarina
Oebarina er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørke trebukker. Kroppen er fint hårete. Antennene er tynne og kortere enn kroppen, pronotum ovalt, dekkvingene nokså smale og jevnbrede. Beina er forholdsvis korte og tynne.
Utbredelse
Slekten er utbredt i Australia (South Australia).
Daryl Impey
Daryl Impey (født 6. desember 1984 i Johannesburg) er en sørafrikansk syklist som sykler for Israel Start-Up Nation.
I 2014 ble han suspendert etter å ha testet positivt for Probenecid, men ble senere frikjent.
Giro di Lombardia 1977
Il Lombardia 1977 var et sykkelritt som ble arrangert i regionen Lombardia i Italia i 1977.
Anus (språk)
Anus er et språk brukt i den indonesiske provinsen Papua Barat vest på Ny-Guinea.
Per 2005 var det ca. 70 brukere av språket, alle medlemmer av en stamme på ei lita øy i Sarmi-Jayapura-bukta.
Norra Riksten
Norra Riksten er et tettsted i Botkyrka kommune i Stockholms län i landskapet Södermanland i Sverige. I 2010 hadde tettstedet 839 innbyggere.
Mack Yoho
Mack J. Yoho (født 14. juni 1936 i Reader i Vest-Virginia, død 14. september 2020 i Thousand Oaks i California) var en amerikansk fotballspiller som spilte for Ottawa Rough Riders i Canadian Football League og Buffalo Bills i American Football League.
Vestmannen (andre betydninger)
Vestmannen har flere betydninger:
Eileen Grench
Eileen Grench (født 5. august 1986 i Palo Alto i California i USA) er en panamansk fekter som konkurrerer i sabel.
Vollert H. Bøgh
Vollert Hille Bøgh (født 13. mars 1855 i Trondhjem, død 27. november 1909 i Kristiania) var en norsk lege og politiker (V).
Eileen Grench
Hun representerte Panama under Sommer-OL 2016 i Rio de Janeiro, der hun ble utslått i andre runde.
Vollert H. Bøgh
Bøgh ble student i 1873 og cand.med. i 1881. Han praktiserte deretter på Tynset, før han fra 1885 bosatte seg og praktiserte i Kristiania (Oslo). I Kristiania arbeidet han blant annet med innføring av skolemat for byens fattige barn, og ledet et kommunens bespisningskomité fra 1895 til 1902. Denne fikk innført et kommunalt finansiert middagsmåltid til underernærte barn ved byens folkeskoler, og et kommunalt storkjøkken som leverte denne maten til skolene.
MS «Ro Master»
MS «Ro Master» er en norsk brønnbåt bygget i 2007 ved Blaalid AS som byggenummer 33. MS «Ro Master» ble levert til Rostein i slutten av oktober 2007. Ved levering omtaltes MS «Ro Master» som Norges, og sannsynlig verdens største brønnbåt. MS «Ro Master» er godkjent for frakt av levende akvakulturdyr. Som nybygg hadde skipet en prislapp på pver 100 millioner norske kroner.
Svartskjæra
Svartskjæra er ei gruppe skjær i Færder kommune. Det største av dem har et areal på om lag 9 500 m². Skjæra befinner seg vest for Skarvesetet og nordøst for Østre Klauver.
Jim Wagstaff
Jim Wagstaff (født 12. juni 1936 i American Falls i Idaho, død 28. september 2010 i Idaho Falls i Idaho) var en safety og trener i National Football League og American Football League. Han spilte college football på Idaho State.
MS «Ro Master»
MS «Ro Master» har en lengde på 72,00 meter og en bredde på 15,00 meter. Skipets brønner rommer 2600 kubikkmeter, som tilsvarer 380 tonn fisk, eller rundt en million smolt (unglaks). Fisken blir lastet levende i to brønner. Skipet kan laste 250 tonn laks i timen. Ved sortering har skipet kapasitet for rundt 100 tonn fisk i timen. En MAN B&W Alpha 6L27/38 dieselmotor med ytelse på 2040 kW ved 800 omdreininger i minuttet sørger for skipets fremdrift. Dette gir skipet en toppfart på 15 knop. Skipet er utstyrt med seks kraner på dekk. MS «Ro Master» er innredet for 10 personer.
Jim Wagstaff
Tidlig liv og high school
Wagstaff var født og oppvokst i American Falls i Idaho og gikk på American Falls High School.
Svartskjæra
Utafor Svartskjæra er det et skipsvrak som stammer fra før 1900-tallet og som har status som freda kulturminne.
Jim Wagstaff
College
Wagstaff spilte for Idaho State Bengals i fire sesonger, som quarterback, halfback og defensive back. Som senior ble han utnevnt til All-Rocky Mountain Conference. Wagstaff var også på friidrettslaget i fire år.
Profesjonell karriere
Wagstaff ble valgt av Detroit Lions i 21. runde av NFL Draft i 1958, men ble kuttet under treningsleiren. Han tok en trenerstilling på en high school i Idaho, og ble invitert til Lions’ treningsleir året etter, men ble igjen droppet, denne gangen etter å ha pådratt seg en kneskade. Wagstaff var en lærer frem til han ble signert av Chicago Cardinals i november etter at flere av lagets forsvarsspillere hadde pådratt seg skader, og spilte to kamper for dem. Cardinals gav ham en kontraktforlengelse ved sesongslutt, men han ble kuttet 1. august 1960.
Ikke lenge etter han ble kuttet av Cardinals ble Wagstaff signert av Buffalo Bills i den nye American Football League. Wagstaff ble utnevnt til All-AFL i sin første sesong med Bills, hvor han hadde seks interceptions hvor én ble returnert for en touchdown. I 1961 hadde han tre interceptions. Etter en seriøs skade under treningsleir i 1962 valgte Wagstaff å pensjonere seg fra idretten.
Trenerkarriere og senere liv
Etter spillerkarrieren tok Wagstaff en mastergrad i utdannelse på Utah State University. Etter en periode som lærer og fotballtrener på Pocatello High og Idaho Falls High ble han ansatt som defensive coordinator av Boise State University. Han ble deretter ansatt som defensive backs coach av Los Angeles Rams i 1973. I 1978 tok han en trenerstilling med Buffalo Bills, før han gikk til San Diego Chargers i 1981. Etter trenerkarrieren flyttet Wagstaff tilbake til Idaho og deretter til Kenai i Alaska, hvor han ble hovedtrener i amerikansk fotball på Kenai Central High School. Wagstaff døde 28. september 2010.
Vollert H. Bøgh
Han var en av de første formennene i Private Liberale Klub, og representerte Venstre politisk. Han ble valgt inn i Kristiania formannskap i 1893, og ble viseordfører i 1897. Han rykket opp til ordfører i 1898 da Elias Sunde ble statsråd. Han representerte formannskapet i Kristiania skolestyre, og ble i 1896 valgt av Stortinget som medlem i Norges Banks representantskap. I 1900 ble han også valgt til direktør ved Norges Banks hovedsete i Kristiania.
Chance Thomas
Chance Thomas er en komponist og produsent av musikk for videospill. Han har blant annet jobbet på Peter Jackson's King Kong: The Official Game of the Movie, X-Men: The Official Game, The Lord of the Rings Online: Shadows of Angmar og Quest for Glory V: Dragon Fire. Thomas har vunnet blant annet Oscar og flere GANG-priser for musikken sin.
Hwang Seon-a
Hwang Seon-a (født 16. november 1989) er en sørkoreansk fekter som konkurrerer i sabel.
Hun representerte Sør-Korea i Sommer-OL 2016 i Rio de Janeiro, der hun ble utslått i andre runde.
Marit Stensvold Berntsen
Hun vant 22 NM-gull i skifeltskyting og skogsløp med skyting i perioden 1994–2005.
Guadalupe (navn)
Guadalupe er et spansk kvinnenavn som er vanlig i Latin-Amerika. Navnet er også noe brukt som mannsnavn.
Etymologi
Guadalupe har opprinnelse i den spanske Maria-tittelen Nuestra Señora de Guadalupe, «Vår frue av Guadalupe». Guadalupe er et spansk stedsnavn hvor førsteleddet har arabisk opprinnelse og betyr «elv», mens det andre leddet har latinsk opprinnelse og betyr «ulv».
Godalupe er en variant av navnet som brukes på Cuba.
Utbredelse
Guadalupe er et vanlig navn i mange land i Latin-Amerika. Det er svært vanlig blant annet i Panama og El Salvador. Målt i antall personer er det antakelig flest kvinner med navnet i Mexico.
Guadalupe er også brukt som mannsnavn, men dette er sjeldnere.
Kjente personer med navnet
Personene i listene er ordnet kronologisk etter fødselsår.
Bjørn Jacobsen (bassist)
Bjørn Jacobsen (født 3. mars 1939 i Oslo) er en norsk jazzmusiker (bass), kjent fra flere besetninger og noen innspillinger.
Han startet ung (1955), var med i Ditlef Eckhoff/Eilert Stang Lund kvintett (1958) og vant NM i jazz (1959) med egen septett, samt spilte med Bengt Hallberg ved hans første norgesbesøk (1959). Senere ble han med i Big Chief Jazzband (1962), var profesjonell i Kjell Karlsens Orkester i lengre tid med turneer internasjonalt. Han har vært teatermusiker ved Oslo Nye Teater og bidratt mye som studiemusiker blant annet for Frode Thingnæs og Paul Weeden.
Simracing
Simracing eller simulator-racing er en videospill-sjanger bygd opp rundt en kjøresimulator hvor målet er å simulere virkelig motorsport på en mest realistisk måte. Et vanlig eksempel er bilspill som skal etterligne bilsport med fysikk som drivstofforbruk, skader ved krasj, dekkslitasje, varierende grep under ulike forhold, og ulike innstillinger på hjuloppheng som fjærer og dempere.
For å være konkurransedyktig i simracing må føreren forstå bilens dynamikk, hvilket gjør sporten vanskelig. For eksempel bør man bremse så sent som mulig uten å låse hjulene, klare å styre bilen selv om man holder på å miste grepet, og finne idealspor slik at man kan kjøre gjennom svinger uten å tape fart.
Simracing skiller seg fra arkadespill hvor fokuset er å skape en følelse av fart, mens simracing har hovedmål om å skape en følelse av realisme. Simracing-spill har i mange år vært mindre populært enn arkaderacing nettopp fordi de er krevende og behøver trening for å kunne mestres.
Utstyr
Simracing krever ofte en kraftig datamaskin, ratt og pedaler for å kunne kjøres effektivt, i motsetning til mange arkadespill som kan kjøres med tastatur eller styrespak
Knapper
Det er vanlig å ha en del knapper, enten på simulatorrattet eller et annet sted på simriggen, slik at man lettere kan gå inn i spillmenyer eller endre kjøretøyoppsettet under løpet. I simracing-spillet iRacing fås mye informasjon via et grensesnitt kalt «Black Box». Her kan sjåføren se plassering, rundetider, intervall- og deltatider, gjenværende mengde drivstoff, dekkinformasjon, med mer. Det er mulig å for eksempel justere strategi for depotstopp og ønsket dekktrykk på de nye dekkene ved neste depotstopp. Oppsettet av bilene i simracing forøvrig etterligner ofte kjøretøyoppsett til vanlige raserbiler. Eksempler på komponenter som vanligvis er justerbare på raserbiler inkluderer støtdemper og stabilisatorstag (hjuloppheng), girforhold og differensialbrems, dekktrykk og -type, vinkel på vinger for nedoverkraft, spissing og cambervinkel, bremsebalanse, begrensning på hjulsving og rattutslag og bakkeklaring. Det er mulig å koble knapper på rattet til en del av disse funksjonene. Noen velger også å samle slike knapper i en egen boks på siden av setet. Andre knapper og informasjon man kan ha på rattet eller i et instrumentpanel inkluderer forbikjøringsknapp, startkontroll (launch control), justering av blokkeringsfrie bremser (ABS), girskiftelys, antispinn (traction control), elektronisk stabilitetskontroll (ESC) og fartsholder (cruise control) til depotstrekket.